12 A MAGYAR TUD. TÁRSASÁG ÉRTEKEZÉSEI. 
bátor hadi férfiak voltak a legbecsültebb nemzetfiak; a hadi erény tar- 
tatott a férfi legszebb polgárdiszének, a hadi hőstett legmagasabb érdemé- 
nek, legfőbb dicsóségének. Emlékezzünk a magyar nemesi rend historiá- 
jára s mi itten állíttatik: mindazt adathalmazzal találandjuk ott bébizo- 
nyítva. Nemességgel, s ezzel együtt földbirtokkal királyaink által jobba- 
dán mindig azon férfiak ajándékoztattak meg, kik csatatéren vitézségükkel 
tüntették ki magckat. 
S miként gondolkoztak, cselekedtek az ily körülmények között 
élt történetiróink ? Miként a nemzet s királya. 
Midőn látták, hogy a nemzet a hon elleneivel vitézül vitt harcokat 
tartja fiai legdicsőbb tetteinek, s a király jutalmazásra legméltóbbaknak ; 
történetirói tisztüket ők is úgy gondolták legjobban teljesíthetni: ha föl- 
jegyzésre főleg ugyanazokat méltatandják, s e hibás gondolkozáshoz al- 
kalmazva irták mindnyájan munkáikat; mert ámbár a nemzet, melynek 
történetirói kivántak lenni, nem élte napjait csupa harcban, s hadi gya- 
korlaton, elleneivel csatázáson kivül egyebet is mivelt: mindazáltal más 
működéseit, tetteit, viszonyait ritkán említették meg, s még a harci tör- 
ténetekkel ok- vagy okozatképen szoros kapcsolatban álló, de nem hadi 
eseteket gyakran oly mellesleg, hanyagúl, homályosan, hibásan, mi- 
szerint az utánok következett nemzedékek maig sem lehettek képesek né- 
melyeket tisztába hozni s talán a következendők sem lesznek soha. 
III. Béla (1173—1196) alcancellariusa Pál 9), vagy, ha úgy 
akarjuk: Béla király Anonymus Notariusa irt legterjedelmesebben 
Erdély egyik részének Tuhutum által meghódíttatásáról, s e hódító és 
ivadékainak a felett szent István király koráig tartott uralmáról. De ha 
tudni akarjuk Tuhutum családjának politikai viszonyát Árpád házához, Er- 
délyét azon időszakban Magyarországéhoz: tisztán előadva az ő historiá- 
jában sem találjuk; mert a midőn mondja egyik szavával, hogy Tuhutum 
Arpád engedelmébóől jött át Erdélybe Gelou fejdelem birtokát elfoglalni , 
s ez által Tuhutumnak Árpádtól akkori függését adja értésünkre; mondja 
másikkal azt is, mikép Tuhutum azon szándékkal jött, hogy Gelou birto- 
kát önnön maga s ivadékai számára hódítsa meg; s miután vitézei fegy- 
vere által Gelou elesett, ennek alattvalói nem mást, hanem épen a gyó- 
zedelmes Tuhutumot választották uroknak s neki esküdtek húséget 
1) Fejér, Codex Diplomat., Hung. Tom. II. Budae. 1829. Pag. 199. 
